**Proportioner for U-15 1. div. for piger og drenge 2024-2025**

Der er fri tilmelding til U-15 1. div. før ombrydningen. Tilmeldingsfristen koordineres på tværs af regionerne.

Før ombrydning:

U-15 1. div. spilles som udgangspunkt med hold fra egen region. Dog kan der udveksles hold på tværs af regionerne, hvis det giver mening set i forhold til antal tilmeldte hold, geografi mv. i rækken.

Efter ombrydning:

De hold, der har deltaget i U-15 1. div. før ombrydningen, kan inden d. 1. december angive, om de ønsker at spille i U-15 1. div. A efter ombrydningen. Der laves et passende antal puljer i U-15 1. div. A på tværs af regionerne efter ombrydningen. Dog skeles der både til geografien samt holdenes niveau ved puljedannelsen.

De øvrige hold i U-15 1. div. går over i U-15 1. div. B efter ombrydningen sammen med vinderne fra U-15 2. div. i regionerne.

U-15 1. div. B laves som udgangspunkt i egen region. Dog kan der udveksles hold på tværs af regionerne, hvis det giver mening set i forhold til antal tilmeldte hold, geografi mv. i rækken.

Der spilles ikke frem til en samlet vinder med puljevinderne efter ombrydningen i U-15 1. div. A, da formålet med rækken er, at holdene får nye udfordringer mod ligesindede hold i turneringen.